Μούνιχος

Ο Μούνιχος ήταν μυθικός ήρωας και ο προϊστορικός ιδρυτής της Μουνιχίας στον Πειραιά (Ευριπίδου "Ιππόλυτος" 760).

Φέρεται ως γιος του Παντακλή (αρχ. Παντακλέους) ή Πεντευκλή (αρχ. Πεντευκλέους) που εκδιώχθηκε από τους Θράκες, από τον Ορχομενό, και μετοίκησε με τους οπαδούς του Μινύες στον αρχαίο Πειραιά όπου και εγκαταστάθηκε στον ψηλότερο λόφο, που από το όνομά του ονομάστηκε στη συνέχεια Μουνιχία. Κατ΄ άλλη όμως εκδοχή ο Μούνιχος φέρεται να ήταν ο εγχώριος πρώτος μυθικός βασιλιάς του Πειραιά που παραχώρησε έδαφος της χώρας του Μουνιχίας, στους Μινύες για την εγκατάστασή τους. Στους πρώτους αυτούς Μινύες κατοίκους αποδίδονται και τα πρώτα κατασκευάσματα και ορύγματα που απαντώνται στη περιοχή όπως το Σηράγγιο ή Σπηλιά του Παρασκευά καθώς και η λεγόμενη Σπηλιά Αρετούσας.

Πηγές

 * Νεώτερον Εγκυκλοπαιδικόν λεξικόν Ηλίου τ.13ος, σ.810.

Κατηγορία:Πρόσωπα της ελληνικής μυθολογίας Κατηγορία:Αρχαίος Πειραιάς